**MEGÁLLAPODÁS**

*mely létrejött egyrészről a*

**Klebelsberg Intézményfenntartó Központ 137000**

(képviseli: Marekné dr. Pintér Aranka)

Székhely: 1051 Budapest, Nádor u. 32.

Adószám: 15799658-2-41

mint működtető ( továbbiakban: Működtető) *másrészről*

**Csurgó Város Önkormányzata**

(képviseli: Füstös János polgármester)

Székhely: 8840 Csurgó, Széchenyi tér 2.

Adószám: 15731632-2-14

mint tulajdonos (továbbiakban: Tulajdonos)

között az alulírt helyen és időben a Csurgói Eötvös József Általános Iskola belső festési költségeinek viselése tárgyában.

*Előzmények*

A Csurgói Eötvös József Általános Iskola épületének belső festésére a KLIK árajánlatokat kért. A benyújtott árajánlatok értékelése alapján a munkát a Tóth és Társa Bt. nyerte el. Ezt követően a Csurgói Tankerület – a KLIK vonatkozó szabályzata szerint – engedélyezésre felterjesztette a teljes dokumentációt. 2013. július 31. napjáig a KLIK – a hiánytalan dokumentáció ellenére – döntést nem hozott. A 2013. augusztus 01. napján tartott helyszíni szemle végén a Polgármester Úr a Csurgói Tankerület Igazgató Úrral egyetértve – az idő szűkre szabottsága miatt - a munka megkezdéséről rendelkezett. A munkát a vállalkozó az ajánlatban foglaltak szerint 2013. augusztus hónapban elvégezte. A munka összértéke 10.492.613 Ft.

*A felek a költségek viselésére az alábbi megállapodást kötik:*

1. **A Klebelsberg Intézményfenntartó Központ**, mint működtető vállalja, hogy a munka összértékéből az anyagárat, 3.617.000 + ÁFA költséget, **összesen 4.593.590 forintot**, illetve a munkadíjat, azaz 4.644.000 + ÁFA költséget, **összesen 5.899.023 forint** a vállalkozó által kiállított számla alapján a vállalkozó részére megfizet.
2. **Csurgó Város Önkormányzata** – az 1. számú kiegészítésben foglaltakat figyelembe véve - mint tulajdonos vállalja, hogy amint lehetősége nyílik rá, a munka összértékéből a munkadíj értékében, összesen **5.899.023 forint értékben, támogatást nyújt a Klebelsberg Intézményfenntartó Központnak.**

A felek a megállapodást, mint akaratukkal mindenben megegyezőt jóváhagyólag aláírják. A Megállapodás 6 eredeti példányban készült.

Csurgó, 2013. szeptember….

Marekné dr. Pintér Aranka Füstös János

 elnök polgármester

Ellenjegyezte:

 Oláh Gáborné Fábián Anita

 gazdasági elnök-helyettes önkormányzati irodavezető

1. **számú kiegészítés**

Készült Csurgó Város Önkormányzata (8840 Csurgó, Széchenyi tér 2.) és a Klebelsberg Intézményfenntartó Központ 137000 (1051 Budapest, Nádor u. 32.) között, 2013. szeptember. ….. napján, Csurgói Eötvös József Általános Iskola belső festési költségeinek viselése tárgyában kötött megállapodáshoz, annak elválaszthatatlan részét képezve.

Csurgó Város Önkormányzata kinyilvánítja, hogy mint a munkálatok tárgyát képező Eötvös József Általános iskola elnevezésű, Csurgó, Kossuth u. 3. szám alatt található ingatlan tulajdonosa, illetve mint Csurgó Város lakópolgárainak érdekképviselete a szerződés 2. pontjában foglaltak szerint támogatja az alapfokú oktatásnak helyszínt biztosító épület állagmegóvását. Csurgó Város Önkormányzat 5/2013. (II.19.) önkormányzati rendeletével fogadta el a 2013. évi költségvetését, melyben jelenleg nem áll rendelkezésre szabad forrás a szerződésben foglalt kötelezettségvállalás teljesítésére. Csurgó Város Önkormányzata ingatlanértékesítésből kívánja fedezni a szerződésben vállalt támogatást, amíg azonban ingatlanértékesítés címen nem folyik be a várt bevétel, addig nem tudja teljesíteni a támogatás kiutalását. Csurgó Város Önkormányzata kötelezettséget vállal, hogy minden saját tulajdonát képező ingatlanértékesítéséről az adásvételi szerződés aláírását követő 8 munkanapon belül értesíti a Klebelsberg Intézményfenntartó Központot.

Csurgó Város Önkormányzata a megállapodásban foglalt kötelezettségvállalását 2015. augusztus 31.-ig tartja fenn.

Csurgó, 2013. szeptember….

Marekné dr. Pintér Aranka Füstös János

 elnök polgármester

Ellenjegyezte:

 Oláh Gáborné Fábián Anita

 gazdasági elnök-helyettes önkormányzati irodavezető